Δεν υπάρχει σωστή απάντηση στην ερώτηση " Πόσο συχνά πρέπει να λούζουμε τα μαλλιά μας", καθώς η απάντηση "κρύβεται" στον τύπο των μαλλιών και του δέρματος του κεφαλιού που έχει το κάθε άτομο. Για παράδειγμα σε περίπτωση που έχετε στυλιζαρισμένα μαλλιά ή ακολουθείτε θεραπεία με κερατίνη ή χρησιμοποιείται πιστολάκι για το χτένισμα, μπορείτε να τα αφήσετε χωρίς λούσιμο και μια εβδομάδα. Ακόμα και το καθημερινό λούσιμο δεν είναι "απαγορευτικό" σε συγκεκριμένες περιπτώσεις: άτομα που αθλούνται πολύ, άτομα με πολύ λεπτή τρίχα ή άτομα με πολύ λιπαρό δέρμα μπορούν να λούζουν τα μαλλιά τους καθημερινά. Ακόμα ενδείκνυται η χρήση κάποιου ξηρού σαμπουάν σε περιπτώσεις ατόμων με πολύ λιπαρά μαλλιά.